### Resumé

*Teknisk Udvalg besluttede 20. juni 2023 at støtte et antal innovationsprojekter med midler fra innovationspuljen. To af disse projekter omhandler grøn mobilitet - indsats for delebiler og adfærdskampagne for grøn mobilitet. Med denne sag gives en status på disse to innovationsprojekter.*

### Sagsfremstilling

Teknisk Udvalg besluttede 20. juni 2023 at støtte et antal innovationsprojekter med midler fra innovationspuljen. To af disse projekter omhandler grøn mobilitet - indsats for delebiler og adfærdskampagne for grøn mobilitet.

Udvalget afsatte 500.000 kr. til at udarbejde en adfærdskampagne for grøn mobilitet. Det blev i behandlingen betonet, at kampagnen ikke "bare" skulle handle om plakater langs vejene. På denne baggrund har der været markedsdialog med en række aktører inden samarbejdspartner er valgt. Der er valgt en leverandør, der er førende på adfærdsdesign og løsninger, der ikke bare er kommunikation, men indsatser, der tager afsæt i borgernes behov og motivationer. Kampagnen vil få overskriften "I [adresse] Vi." Bynavnet kan tilpasses lokale kampagner ("I [adresse] Vi", "I [adresse] Vi" etc.). Kampagnen vil fokusere både fordele ved grøn mobilitet (klima, sundhed, trængsel mv.), på udfordringer ved grøn mobilitet (fx bakker) og i forhold til events (fx "I [adresse] Vi - til hjemmekampe i [adresse]"). Der er udviklet en række kampagneideer, som skal drøftes videre med samarbejdspartnere, herunder ikke mindst Børn & Unge og skoler. Der vil være et fokus på at få skolebørn til at cykle/gå mere. Nogle af kampagneideerne har form af mindre trafikforsøg omkring skoler og vil blive forelagt udvalget til godkendelse. Andet kræver lokalt samarbejde med skoler - fx om events.

Udvalget afsatte endvidere 300.000 kr. til at understøtte delebiler. Det er ikke muligt at give underskudsgaranti til delebilsfirmaer for at sætte udrulning af delebiler i gang. Det er dog muligt at købe reklameplads på delebiler til markedspris, således at kommunen køber den første af flere reklamepladser på delebiler, hvor lokale aktører skal købe de andre pladser. Pladsen skal anvendes til at bringe budskaberne fra den grønne adfærdskampagne. Forvaltningen har været i dialog med et antal delebilsfirmaer om denne mulighed. Der er ligeledes en dialog med lokalråd og andre interesserede lokalt forankrede aktører, der arbejder for at sikre delebiler i bykvarterer eller mindre byer. En række lokale aktører har allerede overvejelser om delebiler. En del af rammen kan anvendes til at indrette p-pladser forbeholdt delebiler.

Projekterne realiseres løbende henover 2024, og udvalget vil blive orienteret om fremdrift.

### Klima og resiliensvurdering

Begge projekter bidrager til grøn mobilitet generelt.

Transport står for ca. 28 % af vores klimabelastning, hvor privatbilisme er klart den største faktor.

Elisabeth Clausen skal understøtte cykling og kollektiv transport bredt set. 28 % af vores klimaudledning kommer fra transport - med privatbilisme som klart største faktor. Meget dagligdagskørsel kan erstattes af grønne transportformer.

Delebiler bidrager til at reducere klimaudledning ved at gøre det lettere for husstande at undvære bil nr. 2 - eller bil nr. 1 - ved at have et godt alternativ til aktiv og kollektiv transport i hverdagen.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

**at** orienteringen tages til efterretning.

### Beslutning

Taget til efterretning.